**Javni poziv za financiranje projekata/programa udruga u okviru javnih potreba poljoprivrede, šumarstva, lovstva, ribarstva i vodnog gospodarstva Istarske županije za 2025. godinu**

Na temelju čl. 14. [Pravilnika o financiranju programa i projekata](http://www.istra-istria.hr/fileadmin/dokumenti/natjecaji/2016/160113_Pravilnik.pdf) od interesa za opće dobro koje provode udruge na području Istarske županije („Službene novine Istarske županije“ br. 6/24), Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (Narodne novine, broj: 26/15 i 37/21) te Odluke o prihvaćanju Godišnjeg plana javnih natječaja/ poziva i drugih programa financiranja projekata i programa od interesa za opće dobro koje provode udruge na području Istarske županije iz Proračuna Istarske županije za 2025. godinu KLASA/CLASSE: 402-01/24-01/26, URBROJ/N:PROT: 2163-02/6-24-1 od Pula – Pola, 20. prosinca 2024.) Upravni odjel za poljoprivredu, šumarstvo, lovstvo, ribarstvo i vodno gospodarstvo Istarske županije , raspisuje

**Javni poziv za financiranje projekata/programa udruga u okviru javnih potreba poljoprivrede, šumarstva, lovstva, ribarstva i vodnog gospodarstva Istarske županije za 2025. godinu**

1. Istarska županija,  Upravni odjel za poljoprivredu, šumarstvo, lovstvo, ribarstvo i vodno gospodarstvo, poziva udruge čija temeljna svrha nije stjecanje dobiti, koje su programski usmjerene na rad u poljoprivredi, šumarstvu, lovstvu, ribarstvu i vodnom gospodarstvu na području Istarske županije, a prvenstveno one čiji su projekti/programi i aktivnosti usklađeni s Županijskom razvojnom strategijom i ostalim strateškim programima Istarske županije, da se prijave na ovaj javni poziv.

2. Udruge sukladno ovom Javnom pozivu mogu prijaviti projekte/programe  iz sljedećih prioritetnih područja:

1. za organizaciju manifestacija i učešće na manifestacijama iz područja poljoprivrede, šumarstva, lovstva, ribarstva i vodnog gospodarstva
2. za unapređenje proizvodnje autohtonih i izvornih proizvoda s oznakom kvalitete te autohtonih pasmina uključujući i proizvode na bazi divljači, autohtonih kultivara te unapređenje ekološke i integrirane poljoprivrede i pčelarstva te primjena novih tehnologija u poljoprivredi
3. za unapređenje i razvoj prijenosom znanja i informacija s ciljem zadržavanja ljudi u ruralnom prostoru, povećanjem površina pod ekološkom poljoprivrednom proizvodnjom, ostvarivanjem dodatnih prihoda, očuvanjem i poboljšanjem prirodnih resursa
4. za unapređenje lovstva, razvojne programe u sektoru lovstva, te koordinaciju lovozakupnika zajedničkih lovišta
5. za podršku institucionalnom i organizacijskom razvoju udruga iz područja poljoprivrede, šumarstva, lovstva, ribarstva i vodnog gospodarstva.
6. za sufinanciranje troškova zbrinjavanja i liječenja napuštenih životinja

3. U Proračunu Istarske županije za 2025. godinu osigurana su financijska sredstva prvenstveno za projekte/programe udruga koji:

- se provode u kontinuitetu (nastavak financiranja višegodišnjih projekata/programa koji su uspješno ocijenjeni i odabrani u prethodnoj godini i čije su aktivnosti uspješno izvršene te se prijavljuju za nastavak financiranja u 2025. godini)  
- su podržani  financijskim sredstvima iz drugih izvora (vlastita sredstva, sponzorska sredstva, državna sredstva, sredstva jedinica lokalne samouprave, sredstva međunarodnih fondova i drugo) te koje Istarska županija koordinirano financira s drugim subjektima (državna tijela, jedinice lokalne samouprave, međunarodni fondovi i drugo)  
- su kandidirani ili prihvaćeni u programima EU ili drugih međunarodnih organizacija koje financiraju projekte/programe u poljoprivredi, šumarstvu, lovstvu, ribarstvu i vodnom gospodarstvu (sufinanciranje obveznog udjela udruge u financiranju projekta/programa koji je većinski financiran iz programa EU ili drugih međunarodnih organizacija)  
- su od posebnog interesa i značaja za razvitak i jačanje identiteta i posebnosti Istarske županije

- su edukacijske naravi

4.  Ukupna planirana vrijednost Javnog poziva iznosi: 440.400,00 eura. Najniži iznos financijskih sredstava koji se može prijaviti i ugovoriti po pojedinom projektu/programu je 200 eura a najviši 50.000,00 eura.

5. Rok za podnošenje prijava projekata/programa po ovom Javnom pozivu je **do 08. veljače 2025. godine.**

6. Udruge mogu po ovom Javnom pozivu prijaviti više projekata/programa po svakom prioritetnom području poljoprivrede, šumarstva, lovstva, ribarstva i vodnog gospodarstva iz točke 2. ovog Javnog poziva. Davatelj financijskih sredstava može  s istom udrugom ugovoriti ukupno najviše do tri projekta/programa,  na razdoblje provedbe od 12 mjeseci (od  01. siječnja do 31. prosinca 2025. godine). Ista udruga može biti partner na više projekata/programa unutar prioritetnih područja poljoprivrede, šumarstva, lovstva, ribarstva i vodnog gospodarstva iz točke 2. ovog Javnog poziva.

**U slučaju prijave više programa/projekata, svaka prijava sa pripadajućom dokumentacijom mora biti dostavljena u zasebnoj omotnici.**

7. Prijavu projekata/programa na ovaj Javni poziv može podnijeti udruga koja ispunjava sljedeće uvjete:

- upisana je u Registar udruga;

- upisana je u Registar neprofitnih   organizacija;

- svojim statutom se opredijelila za obavljanje djelatnosti i aktivnosti koje su predmet financiranja sukladno ovom Natječaju i kojima se promiču uvjerenja i ciljevi koji nisu u suprotnosti s Ustavom i zakonom;

 - ima uredno ispunjene obveze iz svih prethodno sklopljenih ugovora o financiranju iz proračuna Istarske županije i drugih javnih izvora;

- nema dugovanja s osnova plaćanja doprinosa za mirovinsko i zdravstveno osiguranje i plaćanja poreza te drugih davanja prema državnom proračunu, proračunu Istarske županije i proračunu jedinice lokalne samouprave;

- protiv korisnika financiranja, odnosno osobe ovlaštene za zastupanje udruge i voditelja projekta/programa ne vodi se kazneni postupak i nije pravomoćno osuđen/a za prekršaj određen člankom 48. st. 2. alinejom c) Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ br. 26/15.), odnosno pravomoćno osuđen/a za počinjenje kaznenog djela određenog člankom 48. stavkom 2. alinejom d) Uredbe;

 - ima uspostavljen model dobrog financijskog upravljanja i kontrola te način sprječavanja sukoba interesa pri raspolaganju javnim sredstvima;

- ima utvrđen način javnog objavljivanja programskog i financijskog izvješća o radu za proteklu godinu (mrežne stranice udruge ili drugi prikladan način);

- ima uređen sustav prikupljanja članarina i uredno predaje sva izvješća prema Istarskoj županiji i drugim institucijama;

- ima zadovoljavajuće organizacijske kapacitete i ljudske resurse za provedbu projekta/programa.

8. Prijave projekata/programa dostavljaju se obvezno u papirnatom obliku, u skladu s uvjetima utvrđenim u Uputama za prijavitelje i to isključivo na propisanim obrascima koji su, zajedno s Uputama za prijavitelje, dostupni na mrežnim stranicama Istarske županije

9.  Popunjena i ovjerena prijava zajedno s potrebnom dokumentacijom, u papirnatom obliku, dostavlja se preporučeno poštom, kurirom ili osobno (predaja kod administrativne tajnice Upravnog odjela za poljoprivredu, šumarstvo, lovstvo, ribarstvo i vodno gospodarstvo Istarske županije), uz napomenu: JAVNI POZIV – ne otvarati), na sljedeću adresu:

**ISTARSKA ŽUPANIJA   
 UPRAVNI ODJEL ZA POLJOPRIVREDU, ŠUMARSTVO, LOVSTVO, RIBARSTVO I VODNO GOSPODARSTVO   
52 000 Pazin  
Matka Brajše Rašana br. 2/1**

**Napomena : u gornjem lijevom dijelu omotnice navesti puni naziv i adresu prijavitelja na Javni poziv.**

Uz prijavu se obvezno prilaže sljedeća dokumentacija:

1. preslika Izvatka iz Registra udruga (može ga zamijeniti i ispis elektronske stranice sa svim podacima udruge iz registra)
2. preslika Izvatka iz Registra neprofitnih organizacija (može ga zamijeniti i ispis elektronske stranice sa svim podacima organizacije iz registra)
3. preslika ovjerenog Statuta
4. ispunjen i ovjeren Obrazac Izjave o nepostojanju dvostrukog financiranja
5. ispunjen i ovjeren obrazac Izjave o partnerstvu (ako je primjenjivo)
6. potvrda Porezne uprave o nepostojanju javnih dugovanja ne starija od 30 dana od dana objave Javnog natječaja **(u izvorniku za svaki program/projekt)**
7. uvjerenja nadležnog suda, ne starija od 6 mjeseci od dana objave Javnog natječaja, da se protiv **osobe ovlaštene za zastupanje udruge i voditelja projekta/programa** ne vodi kazneni postupak i da nisu pravomoćno osuđeni/e za prekršaj određen člankom 48. stavkom 2. alineja c) odnosno da nisu pravomoćno osuđeni/e za počinjenje kaznenog djela određenog člankom 48. stavkom 2. alinejom d) Uredbe o kriterijima, mjerilima  i postupcima financiranja i ugovaranja programa i projekata od interesa za opće dobro koje provode udruge („Narodne novine“ br. 26/15.) **(u izvorniku za svaki program/projekt))**
8. Ispunjen i ovjeren obrazac Privole za ovlaštenu osobu za zastupanje udruge i za voditelja projekta / programa
9. Postupak zaprimanja, otvaranja i pregleda dostavljenih prijava, dostava ispravka ili dodatne dokumentacije,  procjena prijava, donošenje Odluke o dodjeli financijskih sredstava, podnošenje prigovora, ugovaranje, postupanje s dokumentacijom kao i indikativni kalendar provedbe Javnog poziva detaljno su opisani u Uputama za prijavitelje.

11.  Sva pitanja vezana uz ovaj Javni poziv mogu se postavljati isključivo elektroničkom putem, slanjem upita na adresu elektroničke pošte: [poljoprivreda@istra-istria.hr](mailto:poljoprivreda@istra-istria.hr) do 31. siječnja 2025. godine.

***Podnošenje prijavne dokumentacije elektroničkim putem***

***Cjelokupnu prijavnu dokumentaciju moguće je podnijeti i elektroničkim putem na E-mail adresu poljoprivreda@istra-istria.hr isključivo kao privitak E-pošte, u mapi naziva „Prijava na javni poziv“ sa nazivom prijavitelja koja će biti otvarana i dokumentacija iz iste štampana na dan ocjenjivanja ispunjavanja formalnih uvjeta Javnog poziva od strane Povjerenstva za pripremu i provedbu natječajnog postupka te provjeru ispunjavanja propisanih (formalnih) uvjeta Javnog poziva.***

***U E-mail poruci obavezno navesti: Javni poziv-ne otvarati privitak te naziv i punu adresu prijavitelja. U slučaju više prijava od istog prijavitelja, svaka mora biti poslana kao privitak u zasebnoj E-mail poruci.***

**Obvezna dokumentacija Javnog poziva:**

1. Tekst [Pravilnika o financiranju programa i projekata](http://www.istra-istria.hr/fileadmin/dokumenti/natjecaji/2016/160113_Pravilnik.pdf) od interesa za

opće dobro koje provode udruge na području Istarske županije („Službene novine Istarske županije“ br. 6/24) i

tekst Pravilnika o namjeni, uvjetima i kriterijima za financiranje projekata i programa udruga sredstvima realiziranim od lovozakupnine i sredstvima koja su namijenjena razvoju lovstva iz Proračuna Istarske županije   
b)    [Upute za prijavitelje](http://www.istra-istria.hr/fileadmin/dokumenti/natjecaji/2016/160121_Upute.pdf)  
c)    Obrasci za prijavu projekta/programa

I.  opći podaci o prijavitelju  
            II.  obrazac opisa projekta/programa  
           III. obrazac proračuna projekta/programa

d)    [Popis priloga uz prijavu](http://www.istra-istria.hr/fileadmin/dokumenti/natjecaji/2016/160121_Prilozi.pdf)  
e)    [Obrasci za procjenu kvalitete/vrijednosti projekta/programa](http://www.istra-istria.hr/fileadmin/dokumenti/natjecaji/2016/160121_Obrazac_e.pdf)  
f)     [Obrazac izjave o nepostojanju dvostrukog financiranja](http://www.istra-istria.hr/fileadmin/dokumenti/natjecaji/2016/160121_Obrazac_f.pdf)  
g)    [Obrazac izjave o partnerstvu](http://www.istra-istria.hr/fileadmin/dokumenti/natjecaji/2016/160121_Obrazac_g.pdf)  
h)    [Obrazac ugovora o financiranju projekta/programa (s Općim uvjetima)](http://www.istra-istria.hr/fileadmin/dokumenti/natjecaji/2016/160121_Obrazac_h.pdf)  
i)     [Obrasci za izvještavanje](http://www.istra-istria.hr/fileadmin/dokumenti/natjecaji/2016/160121_Obrazac_i.pdf) - a) obrazac opisnog izvještaja provedbe

projekta/programa  
                                                 b) obrazac financijskog izvještaja

provedbe projekta/programa

j) Ispunjen i ovjeren obrazac Privole za ovlaštenu osobu za zastupanje udruge i za voditelja projekta / programa

KLASA: \_\_\_\_\_

URBROJ:\_\_\_\_

Pazin, \_\_\_\_\_ 2025. godine